A FIDE Women’s Grand Prix 2011–12 egy kiemelt erősségű sakkversenysorozat nők számára a Nemzetközi Sakkszövetség (FIDE) szervezésében, amely hat versenyből állt. A versenysorozat a 2013-as női sakkvilágbajnokság kvalifikációs versenysorozatának egyik eleme, amelynek győztese megmérkőzhetett a regnáló világbajnokkal a világbajnoki címért. A győzelmet a kínai Hou Ji-fan szerezte meg, és így ő szerezte meg a jogot, hogy megmérkőzzön a világbajnoki címért a 2012-es női sakkvilágbajnokkal, az ukrán Anna Usenyinával.